THAI ต่ออายุไมล์สะสม “รอยัล ออร์คิด พลัส” ถึงสิ้นปีนี้
"การบินไทย" ต่ออายุไมล์สะสม "รอยัล ออร์คิด พลัส" ถึงสิ้นปี 63
"การบินไทย" ต่ออายุไมล์สะสม "รอยัล ออร์คิด พลัส" ถึงสิ้นปี 63
14 เม.ย. 2563

นางอลิศรา คิดหมาย ผู้อำนวยการฝ่ายธุรกิจรอยัลออร์คิดพลัส บริษัท การบินไทย จำกัด (มหาชน) หรือ THAI เปิดเผยว่า เพื่อเป็นการอำนวยความสะดวกให้แก่ท่านสมาชิกโปรแกรมสะสมไมล์ รอยัล ออร์คิด พลัส ที่ได้รับผลกระทบจากสถานการณ์ของไวรัสโควิด-19 (COVID-19) ทำให้ต้องเลื่อนแผนการเดินทางออกไป และทำให้มีระยะเวลาการใช้ไมล์สะสมเพื่อแลกรางวัลต่างๆ ของ รอยัล ออร์คิด พลัส ลดน้อยลง รวมทั้ง เพื่อเป็นการขอบคุณและตอบแทนท่านสมาชิกที่กรุณาให้การสนับสนุนบริษัทฯมาโดยตลอดให้ได้รับสิทธิประโยชน์อย่างต่อเนื่อง
ทั้งนี้ บริษัทฯ ได้ขยายอายุไมล์สะสมที่หมดอายุในวันที่ 31 มีนาคม 2563 และที่กำลังจะหมดอายุในวันที่ 30 มิถุนายน 2563 และวันที่ 30 กันยายน 2563 เป็นกรณีพิเศษ โดยท่านสมาชิกสามารถเก็บไมล์สะสมดังกล่าวไว้สำหรับแลกรางวัลจนถึงวันที่ 31 ธันวาคม 2563
โดย สมาชิกสามารถใช้ไมล์สะสมแลกรางวัลบัตรโดยสารและรางวัลไลฟ์สไตล์อื่นๆ โดยใช้หมายเลขสมาชิกและรหัสประจำตัว (PIN) ล็อกอินเข้าสู่ระบบบัญชีสมาชิก รอยัล ออร์คิด พลัส ได้ที่เว็บไซต์ thaiairways.com/rop